Tempore

Tempore  es le systema usate pro poner actiones in sequentia, quantisar le duration de eventos e le separation inter eventos, e mesurar altere mesurationes.

 Chronometro 
Le chronometria es le scientia del mesuration del tempore. Le duo plus commun formas de chronometro usate es le calendario e le horologio; in le vita quotidian, on consulta le horologio, e pro planos del futuro e le consideration del passato on consulta le calendario.

Ante le uso del calendarios e horologios, on poteva mesurar le passato de tempore per phenomenos astronomic. Le longitude del mense es basate super le orbita del Luna, e le conceptos de stationes e annos esseva intendite. Le tempore del die on poteva mesurar per le altitude del Sol in relation al horizonte o per le longitude del umbras create per le Sol.

 Physica 
In le physica, le tempore es un del sol quantitates fundamental, e illo es usate pro mesurar altere quantitates (p.ex. velocitate).

Le existentia de tempore es assatis difficile a provar, proque cata definition que pote usar se pro mesurar tempore require que le passato de tempore functiona; i.e. le probation que le tempore existe require que nos accepta que le tempore existe. Nonobstante que le problema ancora non ha essite resolvite, le majoritate de scientistas pensa que si tempore non existerea, le majoritate de phenomenos non poterea exister. Isto es un proba negative, ma usque nos pote mesurar tempore de un location foras de tempore, iste "proba" suffice.

 Unitates 
Il ha un multitude de unitates con le quales le tempore es mesurate.

 Unitate  Duration  Notas secunda (s)  1 secunda  unitate base de tempore (systema SI) minuta (m)  60 secundas  hora (h)  60 minutas  die (d)  24 horas  del horologio septimana  7 dies  decade  10 dies  non confunder con le decennio mense  4 septimanas  28, 29, 30, o 31 dies in le calendario gregorian anno calendari  12 menses  in le calendario gregorian anno commun  365 dies  anno bissextil  366 dies  cata 4 annos (con exceptiones) decennio  10 annos  non confunder con le decade seculo  10 decennios 100 annos millennio  10 seculos 1.000 annos